Tienjarige hoor glo hoe ouers doodgeskiet word | Maroela Media
'n Dubbele moordsaak word ondersoek nadat 'n egpaar se liggame Saterdagoggend in 'n beboste gebied langs die N12 aan die Wesrand in Gauteng gevind is.
Kapt. Appel Ernst, woordvoerder van die polisie, het gesê 'n tienjarige seun is Vrydagaand deur 'n motoris na die Westonaria-polisiestasie gebring. Die seun se klere was met bloed bevlek en hy het vertel dat hy gehoor het hoe sy ouers langs die pad doodgeskiet word.
"Volgens die seun het hy saam met sy ouers van die Oosrand na Potchefstroom gereis vir die naweek. Hulle het geryloop en is deur 'n motoris by die R28/N12-kruising afgelaai," het Ernst gesê. "Terwyl hulle gewag het vir 'n voertuig om hulle op te laai, het 'n motor langs hulle stilgehou. Twee mans het 'n vuurwapen op die ma, pa en die seun gerig en hulle in die bosse langs die pad ingedwing."
Ernst het gesê die seun was glo aangesê om op die grond te lê en af te kyk. Hy het daarna skote hoor afgaan en gille gehoor. Nadat dit stil geword het, het hy teruggestap na die N12 waar 'n motoris hom opgelaai het.
"Die polisie het deur die nag gewerk om die inligting op te volg en Saterdag teen sonsopkoms is die liggame van die seun se ouers in die bosse langs die pad gekry soos hy aan die polisie verduidelik het. Die slagoffers se persoonlike besittings is gesteel," het Ernst gesê.
Sy het gesê die seun is intussen na familie in Potchefstroom geneem wat nou na hom omsien.
Niemand is nog in hegtenis geneem nie en die polisieondersoek duur voort. Enigiemand met meer inligting word versoek om dit by Crime Stop by 08600 10111 aan te meld.
Jis dit is verskriklik.
Alle sterkte aan hierdie seun en mag daar baie seninge na jou pad toe kom ?????✝✝✝✝✝??
Mars dala Montagne
Waar is hierdie lewe oppad heen?
Mense is nêrens meer veilig nie net so kan jy stop om 'n pap band om te ruil en die satan kinders roof en vermoor jou….. baie tragies
Dit is verby verstaanbaar, n lewe is niks meer werd. Watse normale mense doen so iets. Dit is iets wat ons in die diere ryk sou kon aanvaar en ook nie eens van so geweldig on gevoeloose aard nie. Ons gaan die gebaar in Suid Afrika nooit stop as daar nie in gegryp gaan word nie. Bereik die daglikse barbaarse gebeure die buite land. Die gene wat in die ou bedeelling sangsies teen Suid Afrika in gestel het. Tot wanneer gaan die tipe leef waardes toe gelaat word. Mag die Hoorhand ons nie ook laat besef hoe ver het ons… Lees meer »